ভারতের বিরুদ্ধে সিরিজ খেলবে না উইলিয়ামসন! কেন?

ওয়েব ডেস্ক : সম্প্রতি দক্ষিণ আফ্রিকার বিরুদ্ধে শেষ হয়েছে সিরিজ। নতুন বছরে নিউজিল্যান্ডের (Newzeland) বিরুদ্ধে সিরিজ খেলবে ভারত (India)। সেই সিরিজে রোহিত ও কোহলিকে আবার দেখার জন্য মুখিয়ে রয়েছেন ক্রিকেট ভক্তরা। এই সিরিজের জন্য ইতিমধ্যে দল ঘোষণা করেছে কিউয়িরা। কিন্তু এই দলে নেই কেন উইলিয়ামসন (Kane Williamson)। ফলে কোহলি বনাম কেনের লড়াই দেখতে পারবেন না সমর্থকরা।

নিউজিল্যান্ডের ওয়ানডে দলকে নেতৃত্ব দেবেন মিচেল ব্রেসওয়েল। চোট সারিয়ে দলে ফিরেছেন কাইল জেমিসনও। কিন্তু উইলিয়ামসন, রচীন রবীন্দ্ররা কেন দলে নেই? তা নিয়ে প্রশ্ন উঠেছে। তবে ক্রিকেট বিশেষজ্ঞরা মনে করছেন, ক্রিকেটারদের পারফরম্যান্স বিচার করে এবার সুযোগ দেওয়া হয়েছে নতুন মুখদের। অন্যদিকে দক্ষিণ আফ্রিকায় টি২০ লিগ খেলবেন উইলায়ামসন (Kane Williamson), সেই কারণে তিনি ভারতের বিরুদ্ধে সিরিজ খেলবেন না বলে জানানো হয়েছে।

আরও খবর : বিজয় হাজারে ট্রফিতে বৈভবের তান্ডব! নতুন রেকর্ড ‘বিস্ময় প্রতিভা’র

অন্যদিকে, এই সিরিজের পর ফেব্রুয়ারি মাস থেকে শুরু হয়ে যাবে টি২০ বিশ্বকাপ (T20 worldcup 2026)। সে কথা মাথায় রেখেই ঘোষণা করা হয়েছে নতুন দলের। ওয়ানডের পাশাপাশি টি২০ দলেরও ঘোষণা করেছে নিউজিল্যান্ড। সেই দলকে নেতৃত্ব দেবেন মিচেল স্যান্টনার। একদিনের দলে না থাকলেও, টি২০টি দলে জায়গা পেয়েছেন রচীন রবীন্দ্র। সঙ্গে রয়েছেন ম্যাট হেনরি, রাচীন রবীন্দ্র, গ্লেন ফিলিপস প্রমুখ।

আগামী, ১১ জানুয়ারি থেকে নিউজিল্যান্ডের বিরুদ্ধে তিনটি একদিনের ম্যাচ খেলবে ভারত। তার পরেই দুই দল খেলবে পাঁচটি টি২০ ম্যাচ। টি২০ সিরিজ খেলার জন্য ভারতের তরফেও দল ঘোষণা করা হয়েছে। সেই দলে রয়েছেন, সূর্যকুমার যাদব (অধিনায়ক), অভিষেক শর্মা, সঞ্জু স্যামসন, তিলক বর্মা, হার্দিক পাণ্ডিয়া, শিবম দুবে, অক্ষর প্যাটেল, রিঙ্কু সিং, জাসপ্রিত বুমরা, হর্ষিত রানা, অর্শদীপ সিং, কুলদীপ যাদব, বরুণ চক্রবর্তী, ওয়াশিংটন সুন্দর, ইশান কিষাণ। আর এই দলকেই বিশ্বকাপ খেলতে দেখা যাবে।